Gjirokastër
Gjirokastër (albanski: Gjirokastra ili Gjirokastër, grčki: Αργυρόκαστρο ili Γυρόκαστρο) je grad u južnoj Albaniji, glavni grad Gjirokastërskog okruga. Grad broji oko 30.000 stanovnika. Upisan je na listu Svjetske baštine kao „rijedak primjer dobro sačuvanog osmanskog grada, koji su sagradili veleposjednici”. Grad je osnovan u 12. stoljeću oko tvrđave na brdu. Razvio se u glavni tržišni centar poznat kao Argyropolis („Srebrni grad”). Bio je dio Epirske Despotovine u 14. stoljeću]], prije nego što je prešao u osmanske ruke 1417. godine. U kasnom 19. stoljeću postao je središte otpora turskoj vladavini i u njemu je održana skupština albanskog oslobodilačkog pokreta 1880. godine. Godine 1914. Grci su na ovom području stvorili državu, koja je 1918. opet postala dio Albanije. Slično je bilo tokom Drugog svjetskog rata, kada su Gjirokastru u raznim prilikama osvajali Italija, Grčka i Njemačka da bi konačno bila vraćena pod stalnu albansku kontrolu 1944.